تورکیه‌نین "بوتاش" شیرکتی‌نین باش مودیری بورهان اؤزجان "تورک آخینی"نین تورکیه حیسه‌سی‌نین مالیلشدیریلمه‌سی مسئله‌سی ایله علاقه‌دار روسیانین انرژی شیرکتی گازپروم ایله راضی‌لیق الده ائتدیک‌لرینی بیلدیردی.
"ریا نوووستی"یه موصاحیبه وئرن اؤزجان "تورک آخینی"نین ایکینجی خطی اوچون ایجازه آلما پروسه‌سی‌نین مثبت ایستیقامتده داوام ائتدیگینی، هئچ بیر مانعه‌نین اولمادیغینی سؤیله‌دی.
"تورک آخینی" بورو خطی‌نین تورکیه‌یه چیخیشی‌نین بؤیوک احتیماللا تراکیادا کوروکوی اولاجاغینی سؤیله‌ین اؤزجان ایشلرین دنیز و قورودا داوام ائتدیریلدیگینی قئید ائدی.
آوروپایا گازینی اوکراینا اوزریندن ساتان روسیا بو اؤلکه ایله 2014-جو ایلده یاشانان پروبلئم‌لردن سونرا آلترناتیو بیر یول آختاریشینا گیرینجه "تورک آخینی" لاییحه‌سی گوندمه گلمیشدی.
"تورک آخینی" گاز خطی روسیا گازینی قارا دنیزین آلتین‌دان کئچه‌رک تورکیه اراضی‌سینه و بورا‌دان دا یونانیستان اوزرین‌دن آوروپایا نقل ائتمه‌یی نظرده توتور.
